Jabatan Meteorologi Malaysia

Jabatan Meteorologi Malaysia (Tulisan Jawi: جابتن ميتيورولوڬي مليسيا; singkatan: MetMalaysia) merupakan agensi di bawah Kementerian Alam Sekitar dan Air (KASA) yang dipertanggungjawabkan untuk membekalkan pelbagai khidmat meteorologi, iklim dan geofizik bagi memenuhi keperluan negara dalam perkhidmatan meteorologi, iklim dan geofizik untuk kesejahteraan, keselamatan dan pembangunan lestari. MetMalaysia bertanggungjawab untuk memantau keadaan cuaca di darat, laut dan udara secara berterusan di seluruh negara. Selain itu MetMalaysia mengeluarkan ramalan, nasihat, amaran cuaca dan lautan serta tinjauan iklim bagi mengurangkan risiko bencana. MetMalaysia juga membekalkan perkhidmatan meteorologi penerbangan untuk melancarkan operasi penerbangan pesawat udara dan perkhidmatan geofizik bagi mengesan kejadian gempa bumi serta pengeluaran amaran tsunami untuk Malaysia.

Visi 
Menjadi pusat meteorologi, iklim dan geofizik yang unggul menjelang 2030.

Misi 
Memenuhi keperluan negara dalam perkhidmatan meteorologi, iklim dan geofizik untuk kesejahteraan, keselamatan dan pembangunan lestari.

Teras Strategik  

 Meningkatkan keberkesanan perkhidmatan cuaca bagi mengurangkan risiko bencana
 Memantapkan perkhidmatan meteorologi penerbangan bagi memastikan keselamatan dan kesejahteraan penerbangan
 Memperkasakan perkhidmatan gempa bumi dan tsunami bagi mengurangkan risiko bencana gempa bumi dan tsunami
 Memperkukuhkan perkhidmatan iklim bagi kemakmuran negara
 Memperkasakan pembangunan modal insan

Organisasi 
Jabatan Meteorologi Malaysia

 Ketua Pengarah
 Timbalan Ketua Pengarah (Strategik & Teknikal)
 Bahagian Penyelidikan & Pembangunan Teknikal
 Pusat Iklim Nasional
 Bahagian Latihan Teknikal
 Bahagian Perancangan Strategik & Antarabangsa
 Bahagian Komunikasi Meteorologi
 Timbalan Ketua Pengarah (Operasi)
 Pusat Operasi Cuaca & Geofizik Nasional
 Bahagian Teknikal Cuaca & Geofizik
 Bahagian Radar & Satelit Meteorologi
 Pusat Meteorologi Penerbangan Nasional
 Pejabat-pejabat Meteorologi Negeri
 Bahagian Pengurusan & Pentadbiran
 Pusat Instrumentasi Meteorologi & Sains Atmosfera
 Unit Komunikasi Korporat
 Unit Integriti

Rujukan 

Kementerian Alam Sekitar dan Air Malaysia